《天池圣灯》
宋代·萧之敏

细如珠颗大如杯，照夜浮空去复来。
神物戏人安可料，密移星斗下岩隈。

作者简介：（1112—1177）江州湖口人，字敏中。高宗绍兴十二年进士。孝宗隆兴元年知建阳县，以邑人陈洙、游酢、陈师锡皆有学行可师，立三贤祠祀之，以风励后学。擢监察御史，历殿中侍御史、国子祭酒，官终秘阁修撰、湖南转运副使。